دونیا دینلرین‌ده چوبان-قویون-سورو آللقوریک سیمووللارینا تز-تز راست گلمک اوْلار: بیر طرف‌دن باشچی/چوبان اوْلان تانریلار و پیغمبرلر، دیگر طرف‌دن ایسه سورو کیمی باشا دۆشوله‌ن اینسان کۆتله‌سی. قویونلارین آراسیندا دوز یول‌دا اوْلان (یعنی چوبانا تابع اوْلان) اینسانلار و یوللارینی آزمیشلار واردیر. یوللارینی آزمیشلار تانرینین (و یا تانریلارین) یولو ایله گتمه‌یه‌ن اینسانلاردیر و اوْنلار زولمت‌ده اوْلان آداملار کیمی تصوّر ائدیلیر. بۇ جور تصوّرلر ان قدیم زامانلاردا یارانمیش‌دیر و مۆعاصیر دینلرده ده واردیر.